text: Нови ограничителни мерки в Кипър - Danube Bridges
  Считано от 05.00 часа на 10 януари 2021 г. Република Кипър въвежда нови ограничителни мерки за предотвратяване разпространението на вируса на COVID-19, вкл. за пълно затвяряне или т.н. Lockdown, които са в сила до полунощ на 31.01.2021 г., съобщиха от Пресентъра на Външно министерство.
  Новите мерки предвиждат следното: Забрана за придвижване от 21:00 до 05:00 часа; Гражданите могат да напускат домовете си в периода между 05.00 и 21.00 часа само 2 пъти дневно след изпращането на текстови съобщения до съответните органи. Лицата над 65 години могат да използват попълнени формуляри, вместо текстови съобщения; Разрешава се придвижването без изпращане на текстови съобщения на следните категории лица и за следните цели: за придвижването на хора с увреждания и хора, които страдат от аутизъм, заедно с техния спътник; за разходка за нуждите на домашен любимец; за транспорт на непълнолетни и от кърмачета от и до ясли, детски градини, заведения за предучилищно и специално образование.
  Наред с досегашните ограничителни мерки се предвижда следното: Забрана за събирания, публични или социални събития на открити или закрити площи; Летищата ще продължат да функционират като условията за допускане на български граждани на територията на Република Кипър остават непроменени, а именно: български граждани, които притежават разрешение за постоянно пребиваване (или т.н. жълт лист); представят лабораторен тест за COVID-19 с негативен резултат, извършен 72 часа преди пътуването; попълнят и изпратят електронния формуляр: https://cyprusflightpass.gov.cy/ и получат положителен отговор от кипърска страна ; останат в 14-дневна домашна карантина след пристигането им в Република Кипър.